
ప్రముఖ నటుడు విక్రమ్ కుమార్తె వివాహం సోమవారం చెన్నైలో నిరాడంబరంగా జరిగింది. డీఎంకే అధినేత ఎం.కరుణానిధి మునిమనవడు, కెవిన్కేర్ సంస్థల అధినేత సీకే రంగనాధన్ కుమారుడైన మనోరంజిత్కు, విక్రమ్ కుమార్తె అక్షితకు గత జూలై 10వ తేదీన నిశ్చితార్థం జరిగిన విషయం తెలిసిందే. ఈ నేపథ్యంలో సోమవారం వీరిద్దరి వివాహం స్థానిక గోపాలపురంలోని కరుణ నివాసంలోనే జరిగింది. దీంతో చాలాకాలం తరువాత కరుణ నివాసం పచ్చతోరణాలు, బాజాభజంత్రీలతో కళకళలాడింది. ఈ వివాహానికి విక్రమ్, కరుణానిధిల కుటుంబాలు మాత్రమే హాజరయ్యాయి. ఉదయం 9.50 గంటలకు విక్రమ్ స్వయంగా తన కుమార్తెను తీసుకొని కరుణ ఇంటికి వచ్చారు. 10 గంటలకు మనోరంజిత్ కుటుంబం వచ్చింది. 10.10.కి కరుణ తన గది నుంచి బయటకు వచ్చారు. వధూవరులు ఆయనకు పాదాభివందనం చేసి ఆశీస్సులు పొందారు. 10.20 గంటలకు మేళతాళాల మధ్య వరుడు వధువు మెడలో తాళి కట్టారు. కరుణ కుమారుడు ఎంకే అళగిరి దంపతులు, కుమార్తె సెల్వి దంపతులు, ఎంకే తమిళరసు, కరుణ 2వ భార్య రాజాత్తి అమ్మాళ్, కుమార్తె కనిమొళి, స్టాలిన్ సతీమణి దుర్గా, దయానిధిమారన్, కవి వైరముత్తు తదితరులు ఈ వివాహ వేడుకకు హాజరయ్యారు. సుమారు 15 నిముషాల పాటు కరుణ ఆ కార్యక్రమంలో పాల్గొని అనంతరం తన వీల్చైర్పై గదిలోకి వెళ్లిపోయారు.ఆంధ్రజ్యోతి (చెన్నై)

pramukha natudu vikram kumarte vivaham somavaram chennailo niraadambaramgaa jarigindi. dmca adhinetha em.karunanidhi munimanavadu, kevinker samsthala adhinetha seeke ranganadhan kumaarudaina manoranjitku, vikram kumarte akshitaku gatha juulai 10va tedeena nischitaartham jarigina vishayam telisinde. ee nepathyamlo somavaram veeriddari vivaham sthaanika gopalapuramloni karuna nivaasamlone jarigindi. deentho chalakalam taruvaata karuna nivasam pachatoranaalu, bajabhajantrilato kalakalalaadindi. ee vivaahaaniki vikram, karunaanidhila kutumbaalu matrame haajarayyaayi. udayam 9.50 gantalaku vikram swayamgaa tana kumaartenu teesukoni karuna intiki vachaaru. 10 gantalaku manoranjit kutumbam vachindi. 10.10.ki karuna tana gadi nunchi bayataku vachaaru. vadhuuvarulu aayanaku paadaabhivandanam chesi aasheessulu pondaaru. 10.20 gantalaku melataalaala madhya varudu vadhuvu medalo taali kattaru. karuna kumarudu enke alagiri dampatulu, kumarte selvi dampatulu, enke tamilarasu, karuna 2va bharya rajatti ammal, kumarte kanimoli, stallin sateemani durga, dayanidhimaran, kavi vairamuttu taditarulu ee vivaha vedukaku haajarayyaaru. sumaru 15 nimushaala paatu karuna aa kaaryakramamlo palgoni anantaram tana veelchirpy gadiloki vellipoyaaru.aandhrajyoti (chennai)